Ja  olengi tagasi ja olengi õnnelik ja tunnen, et ei taha rääkida riietest ja asjadest, vaid emotsioonidest ja kogemustest, mille reisil ammutasin. Tahaksin rääkida, kuidas mulle meeldib Sagan ja millise maitseelamuse saab 3kroonistest  sushidest. Ning kuidas gekod jooksevad mööda seinu ja kuidas mina võtsin omaks vasakpoolse liikluse ja…     Papahh ma ei räägi sellest kõigest, sest tegelikult olen ma juba ennegi tähele pannud, et pean seda blogi natuke raamidesse suruma. Või siis täiega pressima. Rohkem fäsjooni, fäsjooni inimesi, riideid ja tegijaid. Vähem loba.. ja ka teine asi, mille ma reisil lõõgastudes endas avastasin… mul pole mitte mingit tahtmist olla enam "kollane". Jah, nüüd olen ma  sinine ja eriti mingi laidback ja ei räägi teile enam oma armuelust nagu tavaliselt böhööö.. ega tegelikult enam millestki isiklikust. Selleks teen eraldi blogi, kus ma mõnda brasiilia elektriku esindan ja oma elust puhast kulda blogiridadesse kütan.     Palju lihtsam on visata jalad lakke, teha süüa siis kui sa seda tahad, mitte siis kui Pead olema naelutatud ekraani taha, et kirjutada järgmist sissekannet…kõtu endal nii tühi, et hakka või hambaid seedima. Ehk siis  blogi võtab palju aega ja pühendumust. Ehk siis kokkuvõttes hakkab nüüd ka sissekandeid olema vähem. Ei oska konkreetset arvu öelda, kuid soovin, et mu sissekanded oleksid rõõm, mitte rutiin. Ja oi kuramus, vabandust, ma ei tohi siis väga palju enam rõõmustada, kuigi tahaks ju.     Jõuan siis selleni, et tegelikult sattusime me poodidesse kahest Phuketil veedetud nädalast ainult kahel-kolmel päeval ning siis tuli mõelda kiiresti. Kuna Taimaal on kõik väga  soodne(no rõhutan, et ikka Väga), sai mu aju soetatud asjadest ainult puhast rõõmu tunda.. ja null südametunnistuspiina. Võileivahinna eest saab asju kaubelda turgudel… kõige odavamalt liikuvatel turgudel, mida enamjuhul kohalikud külastavad. Sealt sain kollased(ja kusjuures päris kvaliteetsed) "raybanid" oma päikeseprilli kollektsiooni täiendama 30krooni eest. Korralikumad asjad on enamasti pärit kauplusest Chaps, mis ametlikult mu lemmikutiitli pälvis.. Tiitel oli siiski mõtteline ja seega poole tähendusrikkam  kui materiaalne eks.. ehk mingit karikat ma sinna letti ei viinud. Kuigi oleks võinud.. ja siis tai-ingliskeeles seletada, mida paganat ma neile anda tahan.     Mina kui mittesõrmustekandja sai väga suure ja meeldiva üllatuse, kui sain aru, et Jumal on just mulle leiutanud mu lemmiksõrmuse ja selle CHPsi müüki pannud. Tänks gaad.